da vi da de en en de de da da da da da da id en de da en da da da da da da en pl cs nl en en it en ru en pl en da en en da da da da da da en sv en en sv nb da de en fr da da en da da en fi da da da de nl da en
H1: Ny storsejr over chanceløst Stevns-mandskab - Hafnia Floorball Club
Kirk - 3. november 2013
Starten efterlod i sagens natur Stevns rystede, og de havde intet at byde ind med i 1. periode. Opløsningstendenserne blev udstillet, da Kirk fra midten af banen afdriblede 3-4 af hjemmeholdets spillere – blot for at fremtvinge en feberredning af målmanden. Trods den massive Hafnia-dominans lykkedes det alligevel Stevns at sætte en enkelt scoring, som Meyer nok ønsker at glemme hurtigst muligt. 6-1 var facit efter den første tredjedel af kampen, og Stevns havde brug for en redningsplan for at undgå en total ydmygelse.
2. periode fremviste et Stevns-mandskab, der havde fået mere styr på den defensive organisation. Farlige var de dog sjældent. Som det ofte er, når en kamp reelt er vundet tidligt, tog Hafnia lidt lettere på tingene og valgte nok lidt for svære løsninger i angrebsspillet. Uden at overanstrenge sig vandt Hafnia perioden 2-0. Jeppe sikrede sig allerede tidligt i perioden endnu et hattrick, og han nærmer sig hastigt 200 mål for Hafnia i evighedsstatistikken (192 p.t.).
Den sidste periode bød på et mere koncentreret Hafnia-hold og dermed også talrige chancer som i 1. periode. Effektiviteten udeblev dog en smule, og det blev til endnu en 2-0 periode og dermed samlet 10-1. Perioden vil nok især blive husket for 2 episoder. Først lavede Philippe et flot mål på en fantastisk aflevering fra Jeppe, og dernæst bød kampen på et flækket øjenbryn til en Stevns-spiller. Pågældende lavede “cross-checking” i ryggen på Petzke uden tilsyneladende at vide, hvor meget man slår sig i infight med Petzkes skarpe lemmer. Alle medspillere har således prøvet at forlade træning med blå mærker efter en duel i hjørnet med nr. 37 – uden der i øvrigt (tilsyneladende) ligger nogen ond hensigt bag. Nu prøvede en Stevns-spiller det samme, og han fik oven i købet 2 minutter i boksen for besværet!
Philippe tager prisen som bedste Hafnia-mand på dagen, hvilket måske kan forekomme en smule underligt kampens karakter og udvikling taget i betragtning. Den store back satte imidlertid ikke en fod – eller en stav for den sags skyld – forkert. Når dette kombineres med 2 point, herunder en forholdsvis sjælden og flot scoring fra den bageste mand, så er MOM’en på sin plads. Petzke og Jeppe gjorde dog også nok til at lægge billet ind på titlen som kampens spiller.
Kampen markerer den femte Hafnia-sejr i træk efter den skrækkelige sæsonstart. Nu spirer optimismen for alvor, om man skal ikke glemme, at Hafnia for tiden ligger til oprykning. Det bemærkes, at Hafnia uden headcoach Neubert nu har vundet samlet 20-2 i de seneste to kampe. På den måde kan ens trænersæde blive varmt, selv om holdet vinder…
Stevns – Hafnia FC 1-10 (1-6, 0-2, 0-2)
1. 04:27 0-1 Michael Werdelin (uass.)
1. 05:11 0-2 Jeppe V. Trier (uass.)
1. 05:24 0-3 Niklas Petzke (ass. Michael Werdelin)
1. 07:26 0-4 Anders Terkelsen (ass. Niklas Petzke)
1. 12:38 0-5 Jeppe V. Trier (ass. Philippe Nielsen)
1. 16:21 1-6 Niklas Petzke (ass. Kristian Kirk)
1. 19:55 U2 Stevns
2. 04:20 1-7 Jeppe V. Trier (ass. Mads Mortensen)
2. 16:05 1-8 Anders Terkelsen (uass.)
3. 04:43 1-9 Philippe Nielsen (ass. Jeppe V. Trier)
3. 14:35 U2 Stevns
3. 17:02 1-10 Mads Mortensen (ass. Jeppe V. Trier)
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club